تورکیه جمهورباشلیغی رجب طیب ایردوغان،
"بیز(سوریه ده) تروریستلرنی قولیدن تمیزلب خوفسیز وضعیت گه کیلتیرگن منطقه لرگه حلی گچه اولکه میزدن 550 مینگ قاچقین قیتیب بارگن دیر" دیدی.
ایردوغان پایتخت انقره ده جایلشگن جمهور رئیسلیک مجتمعیده اویوشتیریلگن خلق ارا واسطه چیلیک کنفرانسی گه قتنشیب سوزگه چیقدی.
رجب طیب ایردوغان، سوریه لیکلرنینگ قیتیب کیتیشلری بیلن تیگیشلی؛
" حلی گچه اولکه میزدن 550 مینگ قاچقین قیتیب بارگن دیر. روسیه، سوریه و تورکیه اوله راق بیر مدتدن بیری آلیب بارگن دیپلوماتیک اورونیشلر میوه بیرگن سری بو سان ینه ده کوپه ییب کیته دی" دیب ایتدی.
ایردوغان جنابلری؛
"انسانلرنینگ حیات حقلرینی قولیدن آلگن خونخوار ظالملر قاچقین بهانه سی بیلن قوریقلنماقده. بوگونگی کونده ناتوده، اروپا کینگشیده ویا بیرلشگن ملتلر تشکیلاتی چوکاتیده بیز بیلن بیرگه لیکده بولگن بعضی بیر اولکه لر، تورک عدالتیدن قاچیب کیتگن لوچکلرنینگ پناهگاهی وضعیتی گه ایلنگن دیر. تورکیه نینگ تروریزم گه قرشی کوره شینی کوزی کورمه گنلر حقیتنی کوره دی" دیدی.
جمهور باشلیغی قاره دینگیز آرقه لی حبوبات کوریدورینی و اسیر المه شووینی عملی قیلیب آذیق – اوقات و انرژی بحرانی نینگ ییچیمی گه حصه قوشماقده میز. (روسیه دولت باشلیغی وثیلادیمیر) پوتین نینگ "بیز حبوبات جونته میز. سیز هم بولرنی ترانسپورتینی آلیب باماقده سیز. لیکن وضعیتی انچه یخشی بولگن بعضی بیر اروپا اولکه لریگه ایمس، کم رواجلنگن افریقا اولکه لریگه جونته یلیک" تکلیفینی مین هم قبول ایتدیم. بیز هم «بونگه بارمیز» دیدیک. جریان نی باشلتدیک" دیدی.
افغانستانده سونگگی پیتلرده قیز اوقیووچیلرنینگ تعلیم آلیشلریگه توسیق بولیش یانداشووینی غیر انسانی و غیر اسلامی دیب تاپگن لیکلرینی افاده ایتگن ایردوغان جنابلری،
"بو قیزلر مکتبلرده اوقیشلرینی تامین ایتیش کیره ک دیر. اسلام بونقه بیر نرسه نی قبول ایتمه یدی. عکسینچه بوشیکدن لحدگچه علم کسب ایتیش نی طلب ایتماقده" دیب گپیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
